KLASA: UP/I-034-02/24-01/1

URBROJ: 711-02-02/06-2025-4

Zagreb, 13. siječnja 2025.

**JURO MARTINOVIĆ**

**Državni tajnik u Ministarstvu pravosuđa, uprave i digitalne transformacije do 17. srpnja 2024.**

**Predmet: JURO MARTINOVIĆ, državni tajnik u Ministarstvu pravosuđa, uprave i**

**digitalne transformacije do 17. srpnja 2024. godine**

**-** *Obavijest, dostavlja se*

Sukladno odredbi članka 42. stavka 1. Zakona o sprječavanju sukoba interesa („Narodne novine“, broj 143/21. i 36/24., u daljnjem tekstu: ZSSI) obavještavamo Vas da je Povjerenstvo za odlučivanje o sukobu interesa (u daljnjem tekstu: Povjerenstvo) u sastavu Aleksandre Jozić-Ileković, kao predsjednice, Nike Nodilo Lakoš, Igora Lukača, Ines Pavlačić i Ane Poljak, kao članova, dana 13. siječnja 2025. godine odlučilo da u odnosu na Vas **ne postoje pretpostavke za pokretanje postupka** vezano za moguću povredu odredbe članka 7. točka c), članka 9. i članka 20. ZSSI-a.

Naime, Povjerenstvo je dana 02. siječnja 2024. godine protiv Vas zaprimilo neanonimnu prijavu u kojoj je u bitnom navedeno da Vam je odvjetnička praksa u mirovanju od 2017. godine, kada ste stupili na dužnost državnog tajnika, no da su određena ministarstva sklapala ugovore sa tim odvjetničkim društvom i nakon toga. Nadalje, navedeno je da dobivene informacije od ministarstava, a koja su bila uključena u isplatu troškova sudskih sporova, ukazuju na to da se radilo o radnim sporovima.

Člankom 3. stavkom 1. točkom 6. ZSSI-a propisano je da su državni tajnici obveznici u smislu toga zakona te ste s obzirom da ste obnašali dužnost državnog tajnika u Ministarstvu pravosuđa i uprave u mandatima od 21. lipnja 2017. do 24. rujna 2020. te od 24. rujna 2020. do 17. srpnja 2024., dužni poštovati odredbe ZSSI-a.

Člankom 41. stavkom 1. ZSSI-a propisano je da Povjerenstvo može pokrenuti postupak po službenoj dužnosti i povodom vjerodostojne i osnovane prijave o mogućoj povredi toga Zakona.

Sukladno članku 42. stavku 1. ZSSI-a, kada Povjerenstvo utvrdi da su ispunjene pretpostavke za pokretanje postupka iz članka 41. stavka 1. toga Zakona, dužno je obavijestiti obveznika o postojanju pretpostavki za pokretanje postupka, kao i o činjeničnim utvrđenjima te zatražiti njegovo očitovanje.

Povjerenstvo je radi utvrđivanja činjenica u postupku, a vezano uz navode prijave, dopisom KLASA: UP/I-034-02/24-01/1, URBROJ:711-02-01/06-2024-02 od 11. studenog 2024. godine, zatražilo od Ministarstva pravosuđa, uprave i digitalne transformacije da dostavi podatke postoje li, odnosno jesu li postojali poslovni odnosi između Ministarstva pravosuđa, uprave i digitalne transformacije i odvjetničkog ureda …………………. te ukoliko su poslovni odnosi postojali, u čemu su se sastojali te tko je o istima i na čiji prijedlog odlučivao.

Ministarstvo pravosuđa, uprave i digitalne transformacije odgovorilo je na traženje Povjerenstva dopisom koji je u Povjerenstvu zaprimljen dana 10. prosinca 2024. godine, navodeći da ne raspolažu podacima o poslovnim odnosima ministarstva i odvjetničkog društva Martinović&Adžić.

Člankom 7. točkom c) ZSSI-a propisano je da je obveznicima tog zakona zabranjeno zlouporabiti posebna prava obveznika koja proizlaze ili su potrebna za obavljanje dužnosti.

Člankom 9. stavkom 2. ZSSI-a propisano je da će se obveznik izuzeti od donošenja odluka, odnosno od sudjelovanja u donošenju odluka i sklapanju ugovora koji utječu na njegov vlastiti poslovni interes ili poslovni interes s njim povezanih osoba i poslodavaca kod kojih je bio u radnom odnosu u posljednje dvije godine prije stupanja na dužnost.

Člankom 20. stavkom 1. ZSSI-a propisano je da poslovni subjekt u kojem obveznik ima 5% ili više udjela u vlasništvu ne može stupiti u poslovni odnos s tijelom javne vlasti u kojem obveznik obnaša dužnost niti smije biti član zajednice ponuditelja ili podisporučitelj u tom poslovnom odnosu.

Povjerenstvo prvenstveno ističe, a u odnosu na navode prijave da su pojedina ministarstva imala poslovne odnose sa odvjetničkim društvom ……………….., u kojem ste obavljali odvjetničku praksu prije stupanja na dužnost državnog tajnika u Ministarstvu pravosuđa, uprave i digitalne transformacije, kako se obveze iz naprijed citiranih odredbi ZSSI-a odnose isključivo na potencijalne poslovne odnose između navedenog Ministarstva i predmetnog društva, a ne i na ostala ministarstva u kojima niste obnašali dužnost. Nadalje, obzirom iz citiranog dopisa Ministarstva pravosuđa, uprave i digitalne transformacije nesporno proizlazi da ne raspolažu podacima o poslovnim odnosima sa Odvjetničkim društvom ………………….., odnosno iz dopisa ne proizlazi da bi bilo poslovnih odnosa istog društva s tim tijelom javne vlasti u kojem ste obnašali dužnost, niti da ste na bilo koji način koristili dužnost kako bi do njih došlo, Povjerenstvo je donijelo odluku da ne postoje pretpostavke za pokretanje postupka vezano za moguću povredu odredaba članka 7. točka c), kao niti članka 9. i članka 20. ZSSI-a.

PREDSJEDNICA POVJERENSTVA

Aleksandra Jozić-Ileković, dipl. iur.

Dostaviti:

1. Obveznik Juro Martinović, osobnom dostavom
2. Podnositelju prijave
3. Objava na internetskoj stranici Povjerenstva
4. Pismohrana